

**Дина Нұрпейісованың туғанына 150 жыл толуын дайындау және өткізу туралы**

Қазақстан Республикасы Үкіметінің 2011 жылғы 20 қаңтардағы № 18 Қаулысы

      "Мерейтойлар мен атаулы күндерді мерекелеу туралы" Қазақстан Республикасы Үкіметінің 1999 жылғы 28 қыркүйектегі № 1465 қаулысына сәйкес Қазақстан Республикасы Үкіметі **ҚАУЛЫ ЕТЕДІ:**  
      1. Қоса беріліп отырған Күйші-композитор, Қазақ КСР-інің Халық әртісі Дина Нұрпейісованың туғанына 150 жыл толуын дайындау және өткізу жөніндегі іс-шаралар жоспары бекітілсін.  
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                           К. Мәсімов*

Қазақстан Республикасы    
Үкіметінің          
2011 жылғы 20 қаңтардағы   
№ 18 қаулысымен       
бекітілген

**Күйші-композитор, Қазақ КСР-інің Халық әртісі**  
**Дина Нұрпейісованың туғанына 150 жыл толуын дайындау**  
**мен өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| № | Іс-шаралар атауы | Жауапты орындаушылар | Орындалу мерзімі | Қаржыландыру көздері | Болжамды шығыстар  (мың теңге) |
| 1 | 2 | 3 | 4 | 5 | 6 |
| 1. | «Бұлбұл домбыра» атты Д. Нұрпейісова атындағы домбырашы қыздардың республикалық сайысын өткізу | Атырау облысының әкімі | 2011 жылғы сәуір | Жергілікті бюджет | 6000,0 |
| 2. | Д. Нұрпейісованың 150 жылдығына арналған салтанатты концерт өткізу | Батыс Қазақстан облысының әкімі | 2011 жылғы маусым | Жергілікті бюджет | 704,0 |
| 3. | Домбырашылардың республикалық конкурсын өткізу | Батыс Қазақстан облысының әкімі | 2011 жылғы маусым | Жергілікті бюджет | 4096,0 |
| 4. | Д. Нұрпейісованың 150 жылдығына арналған салтанатты концерт өткізу | Алматы қаласының әкімі | 2011 жылғы қазан | Жергілікті бюджет | 1500,0 |
| 5 | Д. Нұрпейісованың 150 жылдығына арналған домбырашылардың өңірлік конкурсын өткізу | Маңғыстау облысының әкімі | 2011 жылғы қараша | Жергілікті бюджет | 1506,6 |
| 6 | Д. Нұрпейісованың 150 жылдығына арналған театралдық-концерттік қойылым өткізу | Қазақстан Республикасы Мәдениет министрлігі | 2011 жылғы қазан | 011 «Әлеуметтік- маңызды және мәдени іс-шаралар өткізу» республикалық бюджеттік бағдарламасы | 4978,0 |
| 7 | Д. Нұрпейісова туралы деректі фильм шығару | Қазақстан Республикасы Байланыс және ақпарат министрлігі | 2011 жыл бойы | 025 «Мемлекеттік ақпараттық саясат» республикалық бюджеттік бағдарламасы | 3460,0 |
| 8 | «Күйші Дина Тарту-Сәлемдеме» атты кітап шығару | Қазақстан Республикасы Байланыс және ақпарат министрлігі | 2011 жыл бойы | 021 «Әдебиеттің әлеуметтік маңызды түрлерін басып шығару» республикалық бюджеттік бағдарламасы | 3267,7 |
|  | ЖИЫНЫ: |  |  | Республикалық бюджет | 11705,7 |
| Жергілікті бюджет | 13806,6 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК